OKRESNÁ PROKURATÚRA ZVOLEN 
Trhová 7, 960 19 Zvolen 1

Číslo: 2 Pv 440/14/6611	Zvolen 19.01.2016 
EEČ: 2-51-5-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Zvolen
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX
väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Zvolen zo dňa 19.1.2016 spisová značka 2 Pv 440/14/6611, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Skutku sa mal dopustiť tak, že dňa 02.06.2014 v čase od 09.45 h do 10.00 h v meste XXXXX na Ul. ČSA 19, okres XXXXX vo voľne prístupných priestoroch Obchodného domu XXXXX SD XXXXX odcudzil 1 ks vodu po holení zn. Denim a 1 ks Dove krém – 250 ml, čím krádežou spôsobil spoločnosti XXXXX SD XXXXX so sídlom XXXXX, IČO: XXXXX škodu vo výške 13,13 €, pričom obvinený sa aj dňa 05.02.2014 dopustil obdobného skutku a to tým, že v čase o 08.30 h vo Zvolene, v priestoroch Obchodného domu Kaufland sa dopustil drobnej krádeže, za čo bol postihnutý Obvodným oddelením PZ Zvolen blokom na pokutu nezaplatenú na mieste č. 16052055, ktorého prevzatie spolu so šekovou poukážkou potvrdil svojím vlastnoručným podpisom, čím rozhodnutie nadobudlo právoplatnosť. 

Uznesením prokurátora Okresnej prokuratúry Zvolen zo dňa 19.1.2016, spisová značka 2 Pv 440/14/6611, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením prokurátorky Okresnej prokuratúry vo Zvolene sp. zn. 2 Pv 440/14/6611-5 zo dňa 22.10.2014, právoplatným dňa 31.10.2014 bolo trestné stíhanie  vedené na OO PZ  XXXXX pod sp. zn. ORP-930/KA-ZV-14 proti obvinenému XXXXX podmienečne zastavené. Skutku sa mal dopustiť tak, že dňa 02.06.2014 v čase od 09.45 h do 10.00 h v meste XXXXX na Ul. ČSA 19, okres XXXXX vo voľne prístupných priestoroch Obchodného domu XXXXX SD XXXXX odcudzil 1 ks vodu po holení zn. Denim a 1 ks Dove krém – 250 ml, čím krádežou spôsobil spoločnosti XXXXX SD XXXXX so sídlom XXXXX, IČO: XXXXX škodu vo výške 13,13 €, pričom obvinený sa aj dňa 05.02.2014 dopustil obdobného skutku a to tým, že v čase o 08.30 h vo Zvolene, v priestoroch Obchodného domu Kaufland sa dopustil drobnej krádeže, za čo bol postihnutý Obvodným oddelením PZ Zvolen blokom na pokutu nezaplatenú na mieste č. 16052055, ktorého prevzatie spolu so šekovou poukážkou potvrdil svojím vlastnoručným podpisom, čím rozhodnutie nadobudlo právoplatnosť. Obvinenému bola určená podľa § 216 ods. 2 Tr. poriadku skúšobná doba v trvaní 12 mesiacov. 

	Vzhľadom na to, že obvinenému XXXXX uplynula skúšobná doba dňa 31.10.2015, bolo v konaní zisťované jeho správanie sa v predmetnom období.  Na obvineného boli vyžiadané správy, ktorých výsledkom sú nasledovné zistenia. 

	Podľa správy Obvodného oddelenia PZ XXXXX sa obvinený v priebehu skúšobnej doby nedopustil žiadneho priestupku a taktiež Obec Čabradský Vrbovok nemá vedomosť o akomkoľvek protiprávnom konaní obvineného v skúšobnej dobe. Podľa lustrácie obvineného v systéme Obvodného oddelenia PZ Zvolen nebol počas plynutia skúšobnej doby a ani aktuálne nie je trestne stíhaný. Z odpisu z registra trestov obvineného  vyplýva iba odsúdenie, ktorého skúšobná doba bola posudzovaná. 

Na základe zistených skutočností je teda odôvodnený záver, že sa obvinený XXXXX v skúšobnej dobe podmienečne zastaveného trestného stíhania nedopustil žiadneho závažného protiprávneho konania, viedol riadny život a teda nezadal dôvod na rozhodnutie  o pokračovaní v trestnom stíhaní.

Preto som rozhodla tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Andrea Karkalíková
prokurátorka